കോടിക്കണക്കിന് രൂപ സമ്ബാദ്യം സണ്ഗ്ലാസും ക്ളീന് ഷേവും, താലിബാന്റെ പുതിയ മാറ്റം കാബൂള് : അഫ്ഗാനിസ്ഥാനില് ക്രൂരമായ അടിച്ചമര്ത്തല് നടത്തിക്കൊണ്ട് താലിബാന് ഭരണം ആരംഭിച്ചു കഴിഞ്ഞിരിക്കുകയാണ്. താലിബാനെതിരെ വലിയ ജന പ്രക്ഷോഭമാണ് ഇപ്പോള് അഫ്ഗാനില് നടന്നുകൊണ്ടിരിക്കുന്നത്. ആയിരക്കണിക്കിന് പേരാണ് ദിവസവും അഫ്ഗാനില് നിന്നും പലായനം ചെയ്തുകൊണ്ടിരിക്കുന്നത്. അതേസമയം സ്ത്രീകളുടെ ജീവിതമാണ് കൂടുതല് ദുരിതപൂര്ണമായിരിക്കുന്നത്. സ്ത്രീകള് ജോലി ചെയ്യരുതെന്നും പുരുഷന്മാരുടെ സാമീപ്യമില്ലാതെ പുറത്തിറങ്ങാനോ, ബുര്ഖ ധരിക്കാതെ സഞ്ചരിക്കാനോ പാടില്ലെന്നാണ് താലിബാന്റെ നയം. എന്നാല് ഇപ്പോള് സോഷ്യല് മീഡിയയില് ശ്രദ്ധനേടുന്നത് ടാലിബാന്റെ അടിമുടി മാറ്റങ്ങളാണ്. വേഷത്തിലും രൂപത്തിലും പുതിയ ഭാവത്തിലാണ് താലിബാന് ഇപ്പോള് എത്തുന്നത്. അധികാരം നേടിയ ശേഷം താലിബാന് ആവര്ത്തിച്ചു പറഞ്ഞ കാര്യം വൈദേശിക ശക്തികളില്നിന്ന് രാജ്യത്തെ സംരക്ഷിക്കുന്നവരാണെന്നും സ്ത്രീകളുടെയും ന്യൂനപക്ഷങ്ങളുടെയും അവകാശങ്ങള് സംരക്ഷിക്കുമെന്നുമാണ്. പ്രതിച്ഛായ മെച്ചപ്പെടുത്തുന്നതിന്റെ ഭാഗമായി സാമൂഹികമാധ്യമങ്ങളിലടക്കം താലിബാന് സജീവമായി ഇടപെടുന്നുണ്ട്.കഴിഞ്ഞ വര്ഷങ്ങളെ അപേക്ഷിച്ച് 2021ലെ താലിബാന് സാമ്ബത്തികമായി ഏറെ വളര്ച്ച കൈവരിച്ചിട്ടുണ്ടെന്നാണ് റിപ്പോര്ട്ട്. തങ്ങളുടെ ദൗത്യങ്ങള്ക്കുള്ള പണം കണ്ടെത്താന് താലിബാന് സാധിച്ചിട്ടുണ്ട്. ദശലക്ഷകണക്കിന് രൂപയാണ് പല സായുധ കലാപങ്ങളിലൂടെ താലിബാന് സ്വന്തമാക്കിയത്. അഫ്ഗാന് കീഴടക്കിയ ശേഷം ടോളോ ന്യൂസ് ചാനലിലെ ഒരു വനിതാ അവതാരക താലിബാന് അംഗവുമായി നടത്തിയ ഒരു അഭിമുഖം സംപ്രേക്ഷണം ചെയ്തിരുന്നു. താലിബാനുമായുള്ള അഭിമുഖത്തിന് പുറമേ ടി.വി. മാധ്യമപ്രവര്ത്തക കാബൂളിലെ തെരുവുകളില്നിന്ന് വാര്ത്തകളും റിപ്പോര്ട്ട് ചെയ്തിരുന്നു. ഇത് മുന്പുള്ള താലിബാന്റെ കാലത്ത് നടക്കില്ലായിരുന്നവെന്നും ഇപ്പോള് താലിബാന് നയത്തില് കൂടുതല് ജനകീയമാക്കുന്നതിന്റെ സൂചനയാണ് ഇതെന്നും ചിലര് വിലയിരുത്തുന്നു. പെണ്കുട്ടികളുടെ വിദ്യാഭ്യാസവും രാജ്യത്ത് ടി.വി. പരിപാടികള് കാണുന്നതിനും സംഗീതം ആസ്വദിക്കുന്നതിനും വിലക്കേര്പ്പെടുത്തുകയും ചെയ്ത താലിബാന് രീതികളെ ചൂണ്ടികാട്ടികൊണ്ട് നിരീക്ഷകര് പറയുന്നു. പഴയകാല വീഡിയോകളില് പരമ്ബരാഗത വസ്ത്രമണിഞ്ഞ് നീണ്ടതാടിയുള്ളവരായിരുന്നു മുതിര്ന്ന താലിബാന് അംഗങ്ങള്. എന്നാല് ക്ളീന് ഷേവ് ചെയ്ത് പുതിയ വസ്ത്രങ്ങളണിഞ്ഞാണ് പല വീഡിയോകളിലും പുതിയ താലിബാന് അംഗങ്ങള് പ്രത്യക്ഷപ്പെടുന്നത്. ഇതോടെ താലിബാന്റെ വസ്ത്രധാരണം അത്ര സിമ്ബിളല്ലെന്ന ട്രോളുകളും സാമൂഹികമാധ്യമങ്ങളില് പ്രചരിക്കുന്നുണ്ട്. വിലകൂടിയ വസ്ത്രത്തിന്റെയും സണ്ഗ്ലാസിന്റെയും വിലവിവരങ്ങളടക്കമുള്ള ട്രോളുകള് ശ്രദ്ധനേടുന്നു. കൂടാതെ കായിക താരങ്ങള് പോലും ഉപയോഗിക്കുന്ന ചീറ്റ എന്ന സ്നീക്കറും താലിബാനിലെ യുവനിര ഉപയോഗിക്കുന്നുണ്ട്. കൂടാതെ സോഷ്യല് മീഡിയയും താലിബാന് ഉപയോഗിക്കുന്നുണ്ട്. The post കോടിക്കണക്കിന് രൂപ സമ്ബാദ്യം സണ്ഗ്ലാസും ക്ളീന് ഷേവും, താലിബാന്റെ പുതിയ മാറ്റം appeared first on Pravasishabdam.